projecte-aina/catalan_government_crawling huggingface dataset:
En la convocatòria de setembre de 2020 es porta a terme en diversos instituts del Departament d'Educació un nou procés d'avaluació i acreditació de les competències professionals per atendre 660 persones en 27 àmbits professionals.
S'hi pot presentar tothom qui vulgui obtenir una acreditació oficial, sempre que disposi dels requisits d'experiència professional en algun dels 27 sectors que es convoquen: Acció social, Accions d'inclusió, Activitats auxiliars de magatzem, Activitats comercials, Administració i finances, Allotjament, Assistència a la direcció, Atenció a persones en situació de dependència, Biocides, Condicionament físic, Confecció de pàgines web, Cuina i gastronomia, Documentació i administració sanitàries, Emergències sanitàries, Ensenyament i animació socioesportiva, Gestió de vendes i espais comercials, Guia en el medi natural i de temps lliure, Guia, informació i assistència turístiques, Higiene bucodental, Instal·lacions elèctriques i automàtiques, Ioga, Jardineria, Lleure, Neteja, Planta química, Salvament i socorrisme i Sistemes microinformàtics i xarxes.
Per participar-hi cal emplenar telemàticament la sol·licitud de preinscripció i enviar per correu electrònic la documentació justificativa dels requisits de participació, un cop escanejada, al centre escollit en primera opció indicat a l'apartat Instituts i nombre de places.
El procediment d'avaluació i acreditació de les competències es porta a terme en instituts designats per la Direcció General de Formació Professional Inicial i Ensenyaments de Règim Especial.
Podeu consultar els centres per àmbits professionals: acció social, biocides, condicionament físic i ioga, dependència i teleasistència, emergències sanitàries, microinformàtica i confecció i publicació de pàgines web, salvament i socorrisme, treball de neteja.
Actuació sobre sistemes microinformàtics, maquinari i programari, per assegurar la qualitat del funcionament i de la utilització, i suport a l'usuari en el maneig.
Creació de pàgines web que integrin diferents elements, amb llenguatges i editors apropiats i publicació al servidor corresponent.
Institut Mare de Déu de la Mercè (places inicials: 110)
En l'àmbit de microinformàtica i confecció de pàgines web, les persones seran ateses, dins de les possibilitats dels centres, en un institut proper al domicili indicat a la sol·licitud.
Als resultats definitius per a aquest àmbit s'inclourà l'institut on es farà l'assessorament i l'avaluació.
Atenció sanitària inicial i suport emocional i social a múltiples víctimes, preparació i execució de plans d'emergència i trasllat del pacient al centre sanitari útil, prestació d'atenció bàsica sanitària, psicològica i social en l'entorn pre-hospitalari i hospitalari, manteniment preventiu del vehicle sanitari i control de la dotació de material.
Institut Cal·lípolis (places inicials: 94)
El portal ofereix informació detallada per a les prop de 500 ocupacions incloses en la Classificació nacional d'ocupacions, en base a tres eixos: contractes de treball signats, qualitat d'aquests contractes i persones demandants d'aquestes ocupacions al Servei Públic d'Ocupació de Catalunya (SOC).
Avui s'ha publicat la Resolució de 5 de juny de 2019, per la qual s'obre la convocatòria per a l'any 2019 de les accions de suport a la formació, que promou el Consorci per a la Formació Contínua de Catalunya (ref. BDNS 462518).
El 13 de juny es va celebrar, amb èxit de participació, el segon Espai de Millora Contínua (EMC) on els protagonistes van ser les persones treballadores que han participat en accions de formació professional contínua impulsades pel Consorci per a la Formació Contínua de Catalunya.
Avui s'ha publicat la Resolució de 14 de maig de 2019, per la qual es dona publicitat a la concessió de subvencions públiques per dur a terme les iniciatives de formació professional, que promou el Consorci per a la Formació Contínua de Catalunya, durant l'any 2018.
Després d'uns anys de planificació operativa anual, l'actual equip directiu del Consorci va decidir donar un pas endavant i treballar en la definició d'un Pla Estratègic.
Tota organització necessita posar la vista en el futur i planificar no només pensant en el curt termini.
Hi ha projectes, serveis i estratègies que requereixen posar el focus d'atenció a uns quants anys vista i això ens ha portat a elaborar el I Pla Estratègic del Consorci per a la Formació Contínua de Catalunya pels propers 4 anys (2019-2022).
L'Institut de Formació Contínua de la Universitat de Barcelona (IL3-UB) fa 25 anys i ho celebra amb la primera edició dels Premis IL3-UB a la innovació en formació contínua.
Aquests premis neixen com a homenatge a Francesc Santacana i Martorell i Joan Maria Malapeira i Gas, dues figures de gran transcendència per a la creació i el desenvolupament de la formació contínua a UB.
La convocatòria per presentar candidatures a aquest certamen estarà oberta fins al dimecres 5 de juny de 2019 a les 12 hores.
Avui s'ha publicat en el DOGC la Resolució de 5 d'abril de 2019, de modificació de la Resolució de 6 de març de 2019, per la qual s'obre la convocatòria de 2019 dels programes de formació professional per a l'ocupació per a persones treballadores ocupades
Les eines, consensuades al Consell de Relacions Laborals, ajudaran de manera decisiva a participar en els programes de prevenció, Informar, assessorar i acompanyar les persones afectades, evitar la victimització secundària, conèixer la dinàmica i particularitats de l'assetjament sexual i l'assetjament per raó de sexe, i conèixer el contingut del protocol i com facilitar la seva implementació al terreny de l'empresa.
La Junta Consultiva de Contractació Administrativa (JCCA) és un òrgan consultiu específic en matèria de contractació pública de la Generalitat de Catalunya i del seu sector públic, que resol les consultes de caràcter general en relació amb la interpretació i l'anàlisi de les normes jurídiques en matèria de contractació pública.
El web de la Junta Consultiva disposa d'un cercador dels seus informes, recomanacions, instruccions i acords, que, a més d'una cerca per text lliure, permet les cerques per tipologia del contracte, per tipus de procediment, per àmbit d'aplicació, etc. Així mateix, també inclou una relació anonimitzada de preguntes i respostes més freqüents en matèria de contractació pública, classificades per àmbits, en funció, principalment, del moment del procediment de licitació a què es refereixen (fase de preparació i disseny dels contractes; capacitat i solvència; selecció de l'empresa contractista i adjudicació del contracte; efectes, compliment i extinció dels contractes, i altres).
En aquest cercador trobaràs totes les accions formatives que ofereix el Consorci a través del conjunt d'entitats beneficiaries d'arreu de Catalunya, amb detall de la denominació, família professional, modalitat d'impartició i durada.
Així mateix, trobaràs el contacte telefònic i adreça electrònica de l'entitat que les gestiona.
El cercador et permet filtrar per buscar la formació que més s'ajusti a les teves necessitats.
Per imprimir les dades resultants de les cerques o de l'aplicació de filtres cal copiar el contingut i enganxar-lo a un full de càlcul.
La formació bonificada o programada per les empreses és aquella que la pròpia empresa decideix proporcionar als seus treballadors, relacionada amb la seva feina, perquè s'actualitzin o millorin, i per la qual te un ajut que es fa efectiu mitjançant bonificacions en les cotitzacions a la Seguretat Social.
La bonificació és un tipus de crèdit concedit a les empreses perquè inverteixin en la formació professional dels seus empleats amb l'objectiu d'incrementar tant el rendiment com la competitivitat dels seus equips de treball
També existeix la figura dels Permisos Individuals de Formació (PIF), que són aquells que l'empresa autoritza a un treballador perquè cursi estudis amb acreditació oficial, inclosos els títols i els certificats de professionalitat.
La formació programada per les empreses és un programa estatal d'ajuda per a la formació contínua de treballadors en actiu gestionat per la Fundació Estatal per a la Formació per l'Ocupació (FUNDAE), anteriorment coneguda com a Fundació Tripartita, que supervisa les accions formatives que organitzen les empreses o entitats organitzadores d'activitats formatives.
Totes les empreses amb al menys un empleat disposen d'una quantitat anual per formar als seus treballadors anomenada crèdit.
La quantia del crèdit es calcula en funció de la plantilla de l'any anterior a la sol·licitud i de la quantitat pagada de la quota de formació professional.
Els percentatges del crèdit que s'atorga a les empreses s'estableixen anualment en la Llei de Pressupostos Generals de l'Estat.
El procés per poder beneficiar-se d'aquestes bonificacions requereix, entre altres tràmits, que l'empresa comuniqui l'inici i finalització de les accions formatives mitjançant l'aplicació telemàtica que administra la Fundació Tripartida per a la Formació en l'Ocupació.
En aquest enllaç podreu veure com bonificar els vostres plans formatius.
Des del Consorci per a la Formació Contínua de Catalunya proporcionem a les empreses que ho demanen, informació de caràcter general sobre el procediment, que poden adreçar mitjançant la bústia de contacte.
Com saps, el desenvolupament normal de les accions formatives presencials s'ha vist afectat pel context generat per la COVID-19.
No obstant, per garantir que les persones treballadores pugueu continuar formant-vos durant aquest temps, des del Consorci s'ha impulsat la realització de formació mitjançant modalitats no presencials, tret d'aquelles sessions que requereixen d'una part presencial obligatòria (com l'avaluació dels certificats de professionalitat o aquelles en que calgui una pràctica amb instal·lacions o mitjans específics).
Pots trobar més informació aquí.
En aquest cercador disposes d'informació sobre dates i horaris, durada, entitat de formació i modalitat d'impartició.
· L'aula virtual és l'entorn d'aprenentatge on tutor-formador i participants interactuen, en temps real, a través d'un sistema de comunicació telemàtic.
La impartició de la formació mitjançant aula virtual ha de garantir la connectivitat sincronitzada entre la persona formadora i les persones participants, així com bidireccionalitat en les comunicacions.
S'entén com a modalitat virtual aquella en què la part de telepresència, on existeix comunicació síncrona, és igual o superior al 75 per cent de la durada total de l'acció formativa.
· La modalitat de teleformació, per la qual s'ha de disposar d'una plataforma que possibiliti la interacció de participants, formadors i tutors i que contingui els recursos formatius de forma asíncrona: continguts interactius, vídeos, avaluacions, fòrums, etc. La modalitat teleformació no implica limitacions horàries i la comunicació entre les persones formadores i participants és asíncrona.
Recorda que disposes dels continguts de l'acció formativa al nostre catàleg d'especialitats.
Si estàs interessat/da en participar o tens algun dubte en relació amb la impartició, pots contactar directament amb l'entitat de formació.
Des del Consorci restem a la teva disposició i t'animem a continuar formant-te perquè millorar sempre és possible!
En aquest cercador trobaràs les accions formatives programades pel Consorci, amb detall de les dates d'inici i final, la modalitat, la població on s'impartirà o l'entitat gestora I el contacte per sol·licitar la inscripció o resoldre qualsevol dubte al respecte.
El cercador et permet filtrar per buscar la formació que més s'ajusti a les teves necessitats i s'actualitza setmanalment amb informació sobre els cursos programats.
Per imprimir les dades resultants de les cerques o de l'aplicació de filtres cal copiar el contingut i enganxar-lo a un full de càlcul.
El Consorci per a la Formació Contínua de Catalunya té com a principal objectiu el desenvolupament de la formació professional contínua com a instrument essencial per garantir la formació al llarg de la vida.
La formació d'oferta que gestiona el Consorci s'adreça prioritàriament a treballadors ocupats i té per objecte facilitar una formació ajustada a les necessitats del mercat de treball, alhora satisfent les aspiracions de promoció professional i desenvolupament personal dels treballadors.
Per aquest motiu el Catàleg d'especialitats conté la relació d'accions formatives que es poden portar a terme dins de la Formació professional per a l'ocupació adreçada a treballadors ocupats.
Dins de cada apartat podeu consultar totes les especialitats que les entitats de formació poden sol·licitar i executar en les diferents convocatòries.
ACLARIMENT: No totes les especialitats contingudes en el catàleg s'executen a totes les convocatòries.
Només les sol·licitades i aprovades en cada procés de concurrència.
Trobareu diferenciat el catàleg en especialitats sectorials i especialitats transversals.
Les especialitats sectorials s'adrecen a l'adquisició de competències professionals que responen a les necessites específiques dels diferents sectors productius, és a dir, es tracta de formació especialitzada de cada sector.
Les especialitats transversals s'adrecen a l'adquisició de competències professionals transversals i, per tant, es tracta de formació aplicable i transferible a més d'un sector productiu.
La formació d'oferta comprèn els plans de formació adreçats a treballadors ocupats per tal d'oferir-los una formació que els capaciti per al desenvolupament qualificat de les professions i l'accés a l'ocupació.
En la formació d'oferta, és l'administració pública la que convoca ajudes, a les quals es presenten els centres de formació, i aquells que superen els processos de concurrència la imparteixen.
A diferència de la formació de demanda, en què és l'empresa la que decideix la formació que necessita, a la formació d'oferta és el treballador la que tria la formació que desitja.
Des del Consorci, volem ser un referent en la formació professional per a l'ocupació, no només per als treballadors ocupats, sinó també per les empreses.
Volem que l'aprenentatge permanent, s'incorpori en el dia a dia de les persones per a desenvolupar les capacitats individuals i créixer professionalment.
Som molt conscients que a dia d'avui resulta imprescindible la formació continua al llarg de la vida, per adaptar-se a les noves demandes que presenten les diferents ocupacions.
Però parlem en menor mesura de la formació dels formadors i formadores que participen en la formació professional per a l'ocupació.
És una eina bàsica per fer front a la realitat canviant de les aules i a les noves competències que es requereixen per a l'exercici de la professió, ja que no totes les competències que es necessitaran a l'exercici professional s'adquireixen a la formació inicial, però també hem de ser conscients de que vivim en un sector professional que canvia molt i a molta velocitat.
Hem d'adaptar-nos a noves metodologies, noves maneres d'avaluar a les persones que formem; però també dotar-los d'eines que els facin ser diferenciadors, que aportin un extra de qualitat.
El paradigma de l'actual model econòmic (Produir, utilitzar i llençar) podria estar arribant al seu final, el seu forat serà ocupat per l'economia circular (Reduir, reutilitzar i reciclar).
És el moment de posar fil a l'agulla i transmetre aquest concepte, aquesta manera de fer als diferents sectors de l'economia circular.
I quina millor manera que mitjançant les formadores i formadors de la formació professional per a l'ocupació.
Juntament amb la Subdirecció General d'Informació i Foment de la Sostenibilitat i la consultora Inèdit vam preparar un taller en economia circular adreçat als formadors ocupacionals que actuen de transmissors de coneixement envers els treballadors de diferents sectors productius.
El resultat va ser un taller d'economia circular eminentment pràctic, on es va fer una exploració de casos i estratègies d'economia circular en grups intersectorials, per continuar formant grups més sectorials i detectant casos d'implantació de l'economia circular al vostre sector i mitjançant una dinàmica molt divertida, en el següent document podreu veure les diferents dinàmiques i les conclusions.
Es va aprofitar l'espai per donar a conèixer el protocol d'actuació per a l'abordatge de situacions d'homofòbia, bifòbia i transfòbia produïdes en el marc de les accions formatives, per tal de prevenir les situacions de discriminació, implicar a tot els agents col·laboradors i sensibilitzar a les persones participants en la formació.
DIXIT Centre de Documentació de Serveis Socials és una iniciativa del Departament de Treball, Afers Socials i Famílies que s'adreça als i les professionals de l'àmbit d'afers socials per promoure la gestió i la difusió del coneixement en aquest àmbit, així com en el dels drets de ciutadania, la promoció de l'autonomia personal i l'atenció a la dependència.
Els plans d'igualtat de les empreses i organitzacions són un conjunt ordenat de mesures, adoptades després de fer una diagnosi de situació, per assolir la igualtat de tracte i d'oportunitats entre dones i homes i per eliminar la discriminació per raó de sexe.
Els plans d'igualtat fixen els objectius que es volen assolir, les estratègies que s'han d'adoptar i les accions concretes per aconseguir-los, així com sistemes eficaços de seguiment i avaluació dels objectius proposats.
Aquí trobareu les eines necessàries per donar suport als professionals dels recursos humans, per elaborar un diagnòstic acurat i un pla d'igualtat a mida.
A fi de continuar contribuint en el desenvolupament professional de les persones que impulsen la responsabilitat social al nostre territori, la Comissió de Responsabilitat Social del Consell de Relacions Laborals, posa a la vostra disposició tots els materials formatius que s'han anat impartint amb la presència de professionals del món empresarial i de l'administració.
Aquestes sessions poden ajudar-te a complimentar els continguts de les teves sessions formatives
Cursos gratuïts en competències digitals implementats per les grans empreses tecnològiques (CISCO, SAP, IBM, Google, etc.)
Microsoft Teams s'ha convertit en l'eina indispensable dins de l'ecosistema d'aplicacions Office 365 per a desenvolupar entorns d'aprenentatge col·laboratius i aules virtuals amb els teus alumnes.
Permet la realització de videoconferències; comunicació i col·laboració amb estudiants i companys de treball, així com la coordinació de documentació, apunts i exercicis.
A més, facilita eines d'avaluació de les teves estudiants.
Al llarg del webinar veure les principals funcionalitats i recursos que Microsoft Teams posa a disposició dels centres homologats per impartir formació per a l'ocupació en les diferents eines de Microsoft Office.
Entre d'altres, la nova versió de MS Office 2019/365 que permetrà actualitzar-te i traslladar als teus alumnes les funcionalitats de la versió més recent de Microsoft Office.
Disponible per a dispositius Android però també en línia per a PC i Mac, és una de les apps per aprendre anatomia més completes que trobaràs.
Conté més de sis mil estructures anatòmiques, basant-se en la Terminologia Anatòmica Internacional.
Ofereix diferents formes d'estudiar, des d'un sistema d'etiquetes o puzles fins a la possibilitat de realitzar talls en temps real de les estructures i completar exàmens per autoavaluar-se.
L'oferta formativa que impulsem va adreçada a tots els treballadors i treballadores de Catalunya, potser alguna et resulti interessant, et deixem accés directe.
Recorda que per a la inscripció t'has d'adreçar a l'entitat impartidora.
A l'hora d'estudiar, un mapa mental ajuda a tenir clars els conceptes.
Per plasmar les idees de forma gràfica en un diagrama, barrejant text, imatges, símbols, etc, aquesta app facilita la creació de mapes mentals tant per a mòbils iOS com Android, encara que també és possible utilitzar la versió en línia.
És tan senzill com registrar-se i començar a representar els conceptes de forma visual, fins i tot amb diversos companys alhora.
L'EAIE és el centre europeu d'expertesa, xarxa i recursos en la internacionalització de l'educació superior.
Webinars gratuïts d'una hora des del vostre escriptori.
És el servei de formació i divulgació tecnològica de Barcelona Activa.
Impulsant el talent digital i ofereix formació tecnològica gratuïta per a tothom i per a tots els nivells.
L'objectiu d'aquest projecte és el disseny i l'elaboració de mòduls online de formació de formadors i de formació de tutors de formació per a l'ocupació, en format scorm compatible, tot responent a una anàlisi de les competències desitjables en relació amb les mancances detectades, en el marc d'una proposta de metodologia de millora contínua i de suport al formador i al tutor.
Si ja ets beneficiàri dels programes de formació, recorda que el Consorci penja a l'aplicació Conforcat diferents guies, instruccions i protocols que cal tenir en compte per una correcta gestió.
Si tens qualsevol dubte disposes del suport de l'equip tècnic del Consorci per ajudar-te en la gestió del teu programa, tant pel que fa a al seguiment com a la justificació del mateix.
Així mateix, pensem que poden ser del teu interès els Indicadors mensuals i trimestrals que publiquem, amb dades sobre les persones formades per tipus de programa, per territori, per gènere, edat, nivell d'estudis i molt més.
Per últim, et convidem a participar en les diferents iniciatives que el Consorci promou per tal d'impulsar la formació per a l'ocupació, donant veu als actors que la feu possible, a través dels Grups d'Actualització del Catàleg, dels Espais de Millora Contínua o del Banc de Bones Pràctiques.
Aquest projecte té com a objectiu l'elaboració d'una metodologia de recollida i anàlisi de propostes de formació adequada per a l'actualització permanent del catàleg d'accions formatives per a treballadors, en el marc dels programes trasnversals i sectorials, així com el desenvolupament d'instruments per aquest anàlisi i mecanismes de contrast, revisió i validació dels resultats del GAP.
El Consorci promou la qualificació i la formació professional per a l'ocupació (FPO) de persones treballadores ocupades al llarg de la vida, facilitant la millora de les seves competències professionals i adaptant-les a les demandes dels sectors productius, fomentant així la competitivitat de les empreses.
En aquest apartat trobareu informació sobre les iniciatives del Sistema de Formació Professional per a l'Ocupació en l'àmbit laboral vinculades amb:
A més trobareu informació relacionada amb:
Promovem i implantem la qualificació i l'FPO, però què fem en el nostre dia a dia?
Amb quines eines comptem per portar a terme la nostra missió?
RESOLUCIÓ de 24 de gener de 2020, per la qual es dona publicitat a la concessió de subvencions públiques per dur a terme les iniciatives de formació professional, que promou el Consorci per a la Formació Contínua de Catalunya, durant l'any 2019.
Resolució d'atorgament d'ajuts i beques dels programes de formació d'oferta del Consorci per a la Formació Contínua de Catalunya 001/2020.